Алматыдағы сауда үйлерінің бірінен 5 мың вейп тәркіленді
DATE: 14:10, 16 Қазан 2024 | GMT +5
TITLE: Алматыдағы сауда үйлерінің бірінен 5 мың вейп тәркіленді
URL: https://kaz.inform.kz/news/almatidagi-sauda-uylernn-brnen-5-min-veyp-tarklend-7b5d7d/
META: DATE: 14:10, 16 Қазан 2024 | GMT +5
TOTAL WORDS: 165
AUTHOR(S):
TEXT: Ол Жетісу ауданындағы сауда үйлерінің бірінде Қазақстанда айналымына тыйым салынған электронды темекілерді сатқан. – Осы жылдың 20 маусымында вейптерді сатуға тыйым салатын заң күшіне енгенін еске саламыз. Осыған сәйкес, Қазақстан Республикасының қылмыстық кодексіне 301-1-бап, хош иістендіргіштер мен оларға арналған сұйықтықтарды сату) толықтырылды. Шылым шегуге болмайтын темекі өнімдерінің, оның ішінде электронды тұтыну жүйелерін, хош иістендіргіштер мен сұйықтықтарды қоса алғанда, олардың айналымы үшін қылмыстық жауапкершіліктің қарастырылуы азаматтардың денсаулығын темекінің жаңа түрлерінің және құрамында никотин бар өнімдердің зиянды әсерінен қорғау күшейтілген мемлекеттік саясатты көрсетеді. Сондай-ақ халық арасында, әсіресе жастар арасында ықтимал қауіпті заттардың таралуына байланысты тәуелділікті азайту, – деді Алматы қалалық ПД экстремизмге қарсы күрес басқармасының бастығы Асхат Дәулетияров. Сауда орнын тінту кезінде бес мың вейп табылып, тәркіленді. Аталған дерек бойынша Жетісу аудандық полиция басқармасы сотқа дейінгі тергеу амалдарын бастады. Заттай айғақтар қылмыстық іс материалдарына қосылды. Айта кетейік, 2024 жылдың 20 маусымынан бастап осы уақытқа дейін Алматыда вейптердің заңсыз айналымы фактілері бойынша 23 қылмыстық іс қозғалғаны анықталды. Сондай-ақ, Талдықорғанда 1284 дана вейп сатпақ болған екі жігіт ұсталғаны хабарланды
